वर्तमान में कॉलेज ) शब्द का संयुक्त राज्य अमेरिका में प्रयोग डिग्री प्रदान करने वाले तृतीयक शैक्षणिक संस्थान के लिये किया जाता है एवं अन्य अंग्रेजी भाषी देशों में निजी शैक्षणिक प्रणाली में द्वितीयक या माध्यमिक स्कूल के लिये किया जाता है। अधिक विस्तृत रूप में, यह किसी भी कॉलेज समूह का नाम हो सकता है, उदाहरण के लिए एक निर्वाचन कॉलेज, हथियारों का कॉलेज, कार्डिनलों का कॉलेज. मूलतः इसका तात्पर्य एक नियम के तहत साथ-साथ रह रहे व्यक्तियों के समूह से था = "साथ-साथ" + लेग- = "कानून" या लेगो = "मैं चयन करता हूँ" ); वास्तव में, कुछ कॉलेज अपने सदस्यों को "फैलो" कहते हैं। शब्द का प्रयोग विभिन्न अंग्रेजी भाषी देशों में अलग-अलग है। उदाहरण के लिए अमेरिका एवं आयरलैंड में "कॉलेज " एवं "विश्वविद्यालय " शब्दों को सामान्यतः एक दूसरे के स्थान पर प्रयोग किया जा सकता है, जबकि यूनाइटेड किंगडम, कनाडा, आस्ट्रेलिया एवं अन्य कॉमनवैल्थ देशों में "कॉलेज" शब्द का प्रयोग सामान्यतः स्कूल एवं विश्वविद्यालय स्तर के मध्य के संस्थान के लिये किया जाता है . फ्रैंच में "कॉलेज" से तात्पर्य दोनों मिडिल स्कूल के 4 वर्ष एवं संस्थानभागिता के सामान्य सिद्धांत से होता है एवं कॉमनवैल्थ देशों में कुछ पुराने निजी प्राथमिक एवं द्वितीयक स्कूल शब्द के इस मायने को बनाये रखते हैं .
कई सभ्यताओं में स्कूल या अकादमी के रूप में शैक्षणिक संस्थान मौजूद रहे हैं। सबसे पहला प्रमाण तीसरी सहस्त्राब्दी ई.पू. में मैसोपोटामिया में मिला है। स्पार्टा में, एक शैक्षणिक संस्थान का नाम 'अगोगे' था। इसकी शुरुआत महिलाओं और पुरुषों दोनों के लिए 7वीं से 6वीं शताब्दी ई.पू. में हुई बतायी जाती है। तीसरी शताब्दी ई.पू. में रोम में भाषण कला स्कूलों के प्रमाण मिलते हैं। प्राचीन चीन में शुयान अकादमी तथा प्राचीन भारत में गुरूकुल स्कूल थे।
स्कूलों और अकादमी से अलग 'कॉलेज' की शुरुआत मध्यकालीन इस्लामी जगत के मदरसा से हुई। मदरसा, कानून और धर्मज्ञान के इस्लामी स्कूल होते थे जो कि सामान्यतः एक मस्जिद से सम्बद्ध होते थे एवं जिनको वक्फ़ नामक धर्मार्थ ट्रस्ट, जिससे ट्रस्ट कानून की शुरुआत हुई, से वित्तीय सहायता प्राप्त होती थी। प्रथम यूरोपीय कॉलेजों के आंतरिक संगठन 'मदरसों' से लिये गये। ये ट्रस्टों द्वारा निधि प्राप्त थे एवं फैलो तथा स्कॉलर प्रणाली पर आधारित थे। लैटिन भाषा में फैलो के लिये सोशिअस शब्द है जो कि "फैलो" के लिये अरबी भाषा में प्रयोग होने वाले साहिब का प्रत्यक्ष अनुवाद है।
जबकि दर्शन शास्त्र और तर्क संबंधी विज्ञान को मदरसा पाठ्यक्रम से सामान्यतः अलग रखा गया, भिन्न-भिन्न संस्थानों में पाठ्यक्रम अलग थे। इनमें से कुछ ने केवल "धार्मिक विज्ञानों" का अध्यापन अपनाया जबकि अन्य ने धार्मिक विज्ञान के साथ-साथ सामान्यतः तर्क, गणित और दर्शन शास्त्र जैसे "तर्क संबंधी विज्ञानों का भी अध्यापन किया। कुछ मदरसों ने अपने पाठ्यक्रम में इतिहास, राजनीति, सदाचार, संगीत, मेटाफिजिक्स, औषधि, अंतरिक्ष विज्ञान एवं रसायन शास्त्र को भी शामिल किया।
यूनाटेड किंगडम में "कॉलेज" शब्द का प्रयोग अत्यंत उदारता के साथ कई तरह के संस्थानों हेतु किया जाता है।
सामान्य प्रयोग में, कॉलेज, द्वितीयक स्कूल और विश्वविद्यालय के मध्य एक संस्थान है, चाहे वह सिक्स्थ फॉर्म कॉलेज हो या आगे की शिक्षा और वयस्क शिक्षा हेतु कॉलेज, जिसे सामान्यतः तकनीकी कॉलेज कहते हैं। हाल ही में, हालाँकि, पॉली तकनीकी कॉलेजों के हटने के साथ, यह शब्द कम स्पष्ट हो गया है।
विश्वविद्यालय के संबंध में, कॉलेज सामान्यतः विश्वविद्यालय के एक भाग के रूप में होता है, जिसके पास अपने आप में डिग्री प्रदान करने की शक्ति नहीं होती. डिग्री हमेशा विश्वविद्यालय द्वारा प्रदान की जाती है जबकि कॉलेज वे संस्थान या संगठन होते हैं जो छात्रों को डिग्री प्राप्त करने हेतु तैयार करते हैं।
कुछ मामलों में, कॉलेज छात्रों को विश्वविद्यालय की डिग्री प्राप्त करने के लिए तैयार करता है, जिसका कॉलेज एक भाग है . अन्य मामलों में, कॉलेज स्वतंत्र संस्थान होते हैं जो छात्रों को अन्य विश्वविद्यालयों में एक बाहरी अभ्यर्थी के रूप में बैठने हेतु तैयार करते है या उनके पास उन विश्वविद्यालयों की डिग्री हेतु पाठ्यक्रम संचालित करने का प्राधिकार होता है। .
भिन्न ब्रिटिश शब्दार्थ एवं अपने कई अर्थों के विपरीत अमेरिकन अंग्रेजी में इस शब्द से तात्पर्य उदार कला महाविद्यालय से है जो प्राथमिक रूप से स्नातक पूर्व स्तर पर शिक्षा प्रदान करते हैं। लेकिन इसके अंतर्गत व्यावसायिक, व्यापार संबंधी, अभियांत्रिकी या तकनीकी पाठ्यक्रम संचालित करने वाले स्कूल भी आते हैं। यह शब्द या तो स्नातक अध्ययन रहित स्वसीमित संस्थानों के लिये या एक पूर्ण विश्वविद्यालय के स्नातक पूर्व स्कूल के लिये प्रयोग किया जाता है। 
लोकप्रिय प्रयोग की दृष्टि से, किसी भी उत्तर माध्यमिक स्नातक पूर्व शिक्षण के लिए "कॉलेज" शब्द प्रचलित है। हाई स्कूल परीक्षा के उपरांत अमेरिकी छात्र "कॉलेज" जाते हैं, इस बात पर ध्यान दिये बगैर कि वह संस्थान विशेष विधिवत रूप से एक कॉलेज है या विश्वविद्यालय; एवं यह शब्द एवं इसके व्युत्पन्न मानक शब्द हैं जो कि अमेरिकन उत्तर माध्यमिक स्नातक पूर्व शिक्षा प्रदान करने वाले संस्थानों एवं उनसे जुड़े अनुभवों को व्यक्त करते हैं।
कॉलेज, अपने आकार, डिग्री एवं शिक्षण काल में भिन्न-भिन्न होते हैं। द्वि-वर्षीय कॉलेज, जो कि जूनियर या सामुदायिक कॉलेज के रूप में भी जाने जाते हैं, सामान्यतः एक सह डिग्री प्रदान करते हैं एवं चार वर्षीय कॉलेज सामान्यतः स्नातक डिग्री प्रदान करते हैं। प्रायः, ये पूर्ण रूपेण स्नातक-पूर्व संस्थान हैं यद्यपि इनमें से कुछ सीमित स्नातक स्कूल कार्यक्रम संचालित करते हैं।
अमेरिका में चार वर्षीय संस्थान, जो उदार कला पाठ्यक्रम पर जोर देते हैं, उदार कला कॉलेज के रूप में जाने जाते हैं। इन स्कूलों में स्नातक-पूर्व स्तर पर परंपरागत रूप से लागू विनिर्देश होते हैं यद्यपि इन संस्थानों में आधुनिक अनुसंधान कार्य भी हो सकते हैं।
जबकि संयुक्त राष्ट्र अमेरिका में कोई राष्ट्रीय मानक नहीं है, "विश्वविद्यालय" शब्द से तात्पर्य ऐसे संस्थान से है जो स्नातक-पूर्व एवं स्नातक शिक्षा प्रदान करते हैं। एक विश्वविद्यालय में विशेष रूप से उदार कला पाठ्यक्रम की शिक्षा प्रदान करने हेतु एवं अंततः स्नातक डिग्री प्रदान करने हेतु एक केन्द्रीय एवं सबसे बड़ा आंतरिक प्रभाग होता है। स्नातक स्तर पर शिक्षण कक्षायें एवं अनुसंधान कार्य में संलग्नता वाले एक या अधिक स्नातक स्कूल होना ही विश्वविद्यालय की विशेषता होती है। प्रायः इन्हें स्कूल ऑफ लॉ या स्कूल ऑफ मेडिसन कहा जायेगा. .
दूसरी ओर, सार्वजनिक एवं निजी विश्वविद्यालय मुख्य रूप से अधिक अनुसंधान उन्मुख संस्थान हैं जो स्नातक-पूर्व एवं स्नातक स्तरीय छात्रों को शिक्षा प्रदान करते हैं। स्नातक कार्यक्रम एमबीए एवं एमएफए सहित कला परास्नातक तथा कई परास्नातक डिग्रीयां प्रदान कर सकते हैं। संयुक्त राज्य अमेरिका में डॉक्टरेट सर्वोच्च शैक्षणिक डिग्री है, एंव पीएच.डी. कई क्षेत्रों में प्रदान की जाती हैं। चिकित्सा स्कूल एमडी या डीओ प्रदान करते हैं जबकि लॉ स्कूल जेडी डिग्री प्रदान करते हैं। किस हद तक स्नातक कार्यक्रम स्नातक पूर्व अध्ययन के साथ एकीकृत होंगे, यह विश्वविद्यालय एवं कार्यक्रम पर निर्भर करता है। इन संस्थानों में सामान्यतः छात्र संख्या अधिक होती है। कुछ बड़े स्कूलों में स्नातक पूर्व स्तर पर प्रारंभिक सेमिनार कक्षाओं का आकार सैकड़ों में हो सकता है। उदार कला कॉलेजों की तुलना में छात्रों एवं पूर्ण कालिक संकाय सदस्यों के मध्य अंतः क्रिया सीमित हो सकती है एवं बड़ी संख्या में स्नातक छात्रों टी.ए. द्वारा स्नातक पूर्व कक्षाओं में अध्यापन कार्य किया जा सकता है।
डार्ट माउथ कॉलेज तथा कॉलेज ऑफ विलियम्स एंड मैरी जैसी संस्थाओं ने ऐतिहासिक कारणों अथवा स्नातक स्तर तक ध्यान केन्द्रित करने के कारण अपने नामों में "कॉलेज" शब्द को बरकरार रखा है, यद्यपि वे उच्चतर डिग्रियाँ भी प्रदान करते हैं। तथा बहुत सारे कॉलेज पीएच.डी. उन्मुख पूर्ण पाठ्यक्रम के बगैर कला में स्नातकोत्तर डिग्री प्रदान कर सकते हैं।
शब्द का प्रयोग राज्यों के मध्य अलग-अलग हो सकता है, प्रत्येक अपने स्वयं के संस्थान संचालित करता है तथा निजी संस्थानों को अनुज्ञा देता है। उदाहरण के लिये 1996 में, जार्जिया ने अपने सभी चार वर्षीय संस्थानों को पूर्व में नामित "कॉलेज" से "विश्वविद्यालयों" में तथा सभी व्यावसायिक प्रौद्योगिकी स्कूलों को तकनीकी कॉलेजों में परिवर्तित कर दिया। . अन्य राज्यों ने व्यक्तिगत कॉलेजों के नाम बदले, कई ने टीचर्स कॉलेज के नाम से अथवा व्यावसायिक स्कूल के नाम से शुरू किया जो की पूर्ण रूपेण राज्य विश्वविद्यालय के रूप में परिणित हुआ।
"विश्वविद्यालय" तथा "कॉलेज", उच्च शिक्षा की अमेरिकन संस्था के लिये सभी सम्भव शीर्षकों को व्यक्त नहीं करते. अन्य विकल्पों में "इंस्टीट्यूट", "अकादमी", "यूनियन", "कन्जर्वेटरी" तथा "स्कूल" शामिल हैं, यद्यपि ये शीर्षक केवल उनके आधिकारिक नामों के लिये होते हैं। बोलचाल के प्रयोग में, जब स्नातक अध्ययन का सन्दर्भ आता है, उन्हें अभी भी "कॉलेज" ही सन्दर्भित किया जाता है।
कॉलेज शब्द भी, जैसे कि यूनाइटेड किंगडम में है, बड़े विश्वविद्यालय के अर्ध स्वायत्त घटक के लिये प्रयोग किया जाता है परंतु सामान्यतः आवासीय के बजाय शैक्षणिक लाइनों में संगठित है। उदाहरण के लिये, कई संस्थानों में विश्वविद्यालय के पूर्व स्नातक भाग को संक्षिप्त रूप से कॉलेज सन्दर्भित किया जाता है जबकि अन्य जगह प्रत्येक संकाय को एक "कॉलेज" कहा जा सकता है . ऐतिहासिक कारणों से अन्य नाम भी विद्यमान हैं, उदाहरण के लिये, ड्यूक यूनिवर्सिटी, जिसे कि 1920 तक ट्रिनिटी कॉलेज कहा जाता था, अभी भी इसके मुख्य स्नातक पूर्व उपभाग को ट्रिनिटी कॉलेज ऑफ आर्ट्स एंड साइंस कहा जाता है। प्रिन्सटॉन, राईस तथा येल जैसे कुछ अमेरिकन विश्वविद्यालय में ऑक्सफोर्ड अथवा कैम्ब्रिज की तर्ज पर आवासीय कॉलेज हैं परंतु नाम स्पष्ट रूप से ब्रिटिश प्रणाली को श्रृद्धांजली देते हुये अपनाया गया था। ऑक्सफोर्ड कॉलेजों के विपरीत, ये आवासीय कॉलेज स्वायत कानूनी संस्थाऐं नहीं हैं तथा कक्ष, आवास एवं सामाजिक जीवन में विशेष रूप से संलिप्त रहने के कारण वे शैक्षणिक कार्य में अधिक लिप्त नहीं हैं। मिशीगन विश्वविद्यालय, कैलीफोर्निया विश्वविद्यालय, सेन डियागो तथा केलिफोर्निया विश्वविद्यालय, सान्ताक्रुज में, यद्यपि, आवासीय कॉलेजों में प्रत्येक अपने स्वयं के केन्द्रीय लिखित पाठ्यक्रम पढ़ाता है तथा स्नातक आवश्यकताओं के लिये उनके अपने तुलनात्मक सेट हैं।
यूनाइटेड स्टेट्स में उच्च शिक्षा के प्रथम संस्थाओं के संस्थापक ऑक्सफोर्ड विश्वविद्यालय तथा केम्ब्रिज विश्वविद्यालय के स्नातक थे। उनके द्वारा स्थापित छोटी संस्थाऐं उनको विश्वविद्यालय जैसी कभी नहीं दिखती, वे बहुत छोटी थीं तथा चिकित्सा तथा धर्म शास्त्र में उच्च डिग्रियाँ प्रदान नहीं करती थीं। इसके अतिरिक्त, उनमें कई छोटे कॉलेज निहित नहीं थे। इसके स्थान पर नये संस्थान ऑक्सफोर्ड एवं कैंब्रिज कॉलेजों की तरह प्रतीत हुए. ये संस्थान छोटे समुदायों, आवासन एवं आवासीय शिक्षकों द्वारा अपने छात्रों को निर्देश हेतु अभ्यस्त थे . जब प्रथम विद्यार्थी स्नातक होने में आये, इन "कॉलेजों" ने सामान्यतः प्राधिकार के साथ स्वयं डिग्रियाँ प्रदान करने का अधिकार प्राप्त कर लिया - उदाहरण के लिये, कॉलेज ऑफ विलियम्स एंड मैरी के पास डिग्रियाँ प्रदान करने की अनुमति के लिये ब्रिटिश राजा का रॉयल चार्टर है जबकि डार्टमाउथ कॉलेज के पास ग्रेट ब्रिटेन राजतंत्र में सामान्यतः किसी भी विश्वविद्यालय अथवा अन्य किसी कॉलेज के समान डिग्रियाँ प्रदान करने की अनुमति का चार्टर है।
हार्वर्ड कॉलेज के नेताओं ने यह सोचा होगा कि उनका कॉलेज कई आवासीय कॉलेजों में प्रथम होगा जो कि नये कैम्ब्रिज विश्वविद्यालय के रूप में उन्नति करेगा। यद्यपि समयांतर में वहाँ पर नये कॉलेज स्थापित हुए हैं तथा हार्वर्ड ने प्रगति की है तथा उच्च संकाय जोड़े हैं। परिणामस्वरूप, इसने अपना शीर्षक बदलकर विश्वविद्यालय किया परंतु शब्द "कॉलेज" स्थायी हो गया तथा अमेरिका में "कॉलेजों" में वृद्धि हुई।
यू.एस. व्यवहार में शब्द "कॉलेज" केवल विशिष्ट प्रकार के स्कूल को ही अभिव्यक्त नहीं करता परंतु ऐतिहासिक रूप से उच्च शिक्षा के सामान्य विचार के सन्दर्भ में प्रयोग किया जाता है, जबकि स्कूल को स्पष्ट करना जरूरी न हो, जैसे कि "कॉलेज जा रहा हूँ" अथवा बैंक द्वारा प्रदत्त "कॉलेज बचत खाते" आदि में.
निजी कॉलेजों तथा विश्वविद्यालयों के अतिरिक्त, यू.एस. में शासकीय अनुदान प्राप्त सार्वजनिक विश्वविद्यालय की भी प्रणाली है, इसके अलावा कई मामलों में राज्य कॉलेज के रूप में भी जाना जाता है। विशेष रूप से उत्पादन तथा ब्रिकी में प्रशिक्षण एंव छात्रवृत्ति प्रदान करके कृषि प्रणालियों में सुधार हेतु तथा कृषि, गृह अर्थशास्त्र, यांत्रिकी कला तथा समय पर व्यावहारिक दिखने वाले अन्य व्यवसायों में शिक्षण प्रदान करने के लिये देश के नागरिकों के लिये उच्च शिक्षा तक आसान पहुँच बनाने के उद्देश्य से मोरिल लेन्ड-ग्रान्ट कॉलेजेस एक्ट के अंतर्गत कई स्टेट कॉलेज स्थापित किए गए।
1860 में, जब यह कानून स्थापित हुआ था, पूर्वी तट पर मूल कॉलेज, प्रमुख रूप से आयवी लीग तथा कई धर्म आधारित कॉलेज, ही उच्च शिक्षा प्राप्त करने हेतु उपलब्ध थे तथा बहुधा धनाढ्य वर्ग के बच्चों तक सीमित थे। सामान्य जनमानस के लिए व्यावहारिक उच्च शिक्षा उपलब्ध कराने के लिए एक आंदोलन हुआ, चूंकि "....कई राजनेताओं तथा शिक्षाविदों ने यह चाहा कि अमेरिका के सभी युवकों के लिए किसी न किसी प्रकार की आधुनिक शिक्षा संभव हो सके". 1862 में, कांग्रेस ने एक उपाय पास किया जिससे"......नये पश्चिमी राज्यों को नागरिकों के लिए कॉलेज स्थापित करना संभव हो सका". अमेरिकी नागरिक युद्ध के दौरान संघ के साथ रहने वाले सभी राज्यों को अनुमति देने के लिए इसका विस्तार किया गया तथा परिणामस्वरूप सभी राज्यों को ऐसी संस्थाऐं स्थापित करने की अनुमति मिली।
मोरिल एक्ट के अंतर्गत स्थापित अधिकतर कॉलेज अब पूर्ण विश्वविद्यालय बन गये हैं। उनमें से कुछ विश्व में अत्यंत प्रतिष्ठित हैं।
यू.एस. में बहुसंख्यक निकाय पदवी के रूप में "कॉलेज" का प्रयोग करते हैं। मेडिसिन के उदाहरणों में अमेरिकन कॉलेज ऑफ फिजिशियन्स, द अमेरिकन कॉलेज ऑफ इमरजेंसी फिजिशियन्स तथा द अमेरिकन कॉलेज ऑफ सर्जन्स, ऑस्टिओपेथिक मेडिसिन में, अमेरिकन कॉलेज ऑफ ऑस्टिओपेथिक फेमिली फिजिशयन्स तथा द अमेरिकन कॉलेज ऑफ ऑस्टिओपेथिक इंटरनिस्ट एंव डेन्टिस्ट्री में द अमेरिकन कॉलेज ऑफ डेन्टिस्ट तथा अमेरिकन कॉलेज ऑफ प्रोस्थोडोन्टिस्ट सम्मिलित हैं।
ब्रिटिश साम्राज्य में उनके उद्गम से प्रभावित होकर, संपर्क से तथा कई बार यू.एस. शैक्षणिक जगत की नकल करके, तथा आधुनिक अमेरिकन पॉप संस्कृति के द्वारा भी, अंग्रेजी भाषी शेष विश्व के देश अमेरिकी एवं ब्रिटिश अभ्यासों के मिश्रण को अपनाते हुये प्रतीत होते हैं।
आस्ट्रेलिया में "कॉलेज" शब्द के विभिन्न तथा गैर संबंधित अर्थ हैं।
तस्मानिया तथा आस्ट्रेलियाई राजधानी क्षेत्र में, "कॉलेज" शब्द हाई स्कूल के अंतिम दो वर्षों एंव जो संस्थाऐं यह प्रदान करती हैं, के सन्दर्भ में प्रयोग किया जाता है। इस सन्दर्भ में, "कॉलेज" एक तंत्र है जो हाई स्कूल के अन्य वर्षों से स्वतंत्र है। यहां पर, यह अभिव्यक्ति मेट्रिकुलेशन कॉलेज का छोटा संस्करण है।
विक्टोरिया राज्य में, माध्यमिक शिक्षा प्रदान करने वाले अधिकतर सार्वजनिक स्कूल माध्यमिक कॉलेज के रूप में जाने जाते हैं, जबकि विक्टोरिया के अधिकतर लोग अभी भी शिक्षा के इस स्तर को "हाई स्कूल" के सन्दर्भ में देखते हैं।
पश्चिमी आस्ट्रेलिया, दक्षिणी आस्ट्रेलिया तथा उत्तरी राज्य क्षेत्र में, "कॉलेज" शब्द को 1990 के दशक के अंत से निर्मित सभी राज्य हाई स्कूलों तथा कुछ पुराने स्कूल जो उस समय से पुनः नामित किए गए थे, हेतु प्रयोग किया जाता है। क्षेत्र के लिए शब्द, हालांकि अभी भी "हाई स्कूल" है अथवा शासकीय प्रयोग में "माध्यमिक विद्यार्थियों का स्कूल" है। कई निजी अथवा स्वतंत्र स्कूल, जिनमें के-7 विद्यार्थियों को स्वीकार करने वाले कई शामिल हैं, "कॉलेज" कहलाते हैं।
न्यू साउथ वेल्स में, कुछ हाई स्कूल, विशेषतः विलय के परिणामस्वरूप बने बहु-परिसर स्कूल, "माध्यमिक कॉलेज" के नाम से जाने जाते हैं।
क्वीन्सलैंड में, कॉलेज शब्द को कुछ निजी माध्यमिक संस्थानों द्वारा प्रयोग किया जाता है, हालांकि, कुछ नये स्कूल जो प्राथमिक तथा हाई स्कूल के विद्यार्थियों को स्वीकार करते हैं, "स्टेट कॉलेज" कहलाते हैं, जबकि वे स्कूल जो केवल माध्यमिक शिक्षा प्रदान करते हैं, "स्टेट हाईस्कूल" कहलाते हैं।
कनाडा में, "कॉलेज" शब्द, सामान्यतः सामुदायिक कॉलेज अथवा एक तकनीकी, एप्लाइड कला अथवा एप्लाइड विज्ञान स्कूल के सन्दर्भ में प्रयोग किया जाता है। यह उत्तर माध्यमिक संस्थाऐं हैं जो प्रमाण पत्र, डिप्लोमा, सह डिग्रियाँ तथा स्नातक उपाधि प्रदान करती हैं। क्यूबेक में शब्द यदाकदा ही प्रयोग किया जाता है, उसके समकक्ष CEGEP है, क्यूबेक शिक्षा प्रणाली के लिये विशिष्ट उत्तर माध्यमिक शिक्षा का एक प्रकार है, जो कि विश्वविद्यालय तक जारी रखने के लिये अथवा व्यापार सीखने के लिए आवश्यक है . ओन्टारियो, ब्रिटिश कोलंबिया तथा अलबर्टा में ऐसी भी संस्थाऐं हैं जो नामित विश्वविद्यालय कॉलेज है, चूंकि वे केवल स्नातक पूर्व उपाधियां प्रदान करती हैं। यह विश्वविद्यालयों, जहां पर पूर्व-स्नातक तथा स्नातक दोनों ही कार्यक्रम होते हैं तथा वे जहां पर यह नहीं होते, में अंतर करने के लिये है। संयुक्त राज्य अमेरिका में प्रयोग के विपरीत, कनाडा में "कॉलेज" तथा "विश्वविद्यालय" में कठोर भिन्नता है। बातचीत में, कोई भी विशिष्ट रूप से कहेगा कि "वे विश्वविद्यालय जा रहे हैं" अथवा "वे कॉलेज जा रहे हैं" .
द रॉयल मिलिटरी कॉलेज ऑफ कनाडा, जो कि एक पूर्णतः उपाधि देने वाला विश्वविद्यालय है, न तो स्वयं देश के शेष भाग में प्रयोग किए जाने वाले नामों की परंपरा को अपनाता है और न ही उसका सिस्टर-स्कूल, रॉयल मिलिटरी कॉलेज, सेंट-जीन अथवा अब बंद हो चुका रॉयल रोड्स मिलिटरी कॉलेज.
"कॉलेज" शब्द विश्वविद्यालय में ही स्वतंत्र इकाइयों के लिये, यूनाइटेड किंगडम में आवासीय कॉलेजों के मध्य अंतर के लिये लागू होता है। यह कॉलेज स्वतंत्र रूप से कार्य करते हैं, परंतु विश्वविद्यालय से सम्बद्ध होकर अथवा संघीय रूप से, जो वास्तविक रूप से उपाधियां प्रदान करता है। उदाहरण के लिए, ट्रिनिटी कॉलेज किसी समय स्वतंत्र संस्थान था, परंतु बाद में टोरंटों विश्वविद्यालय के साथ संघशासित हो गया, तथा अब उसके आवासीय कॉलेजों में से एक है। सेन्ट जॉन्स में स्थित मेमोरियल यूनिवर्सिटी ऑफ न्यू फाउंडलैंड के मामले में, कॉर्नर ब्रूक परिसर सर विलफ्रेड ग्रेनफैल कॉलेज कहलाता है। कभी-कभी, "कॉलेज" से तात्पर्य विश्वविद्यालय में ही विषय विशिष्ट संकाय से होता है, जो भिन्नता में न तो संघ शासित है और न ही उससे सम्बद्ध है - कॉलेज ऑफ एजूकेशन, कॉलेज ऑफ मेडिसिन तथा कॉलेज ऑफ डेन्टिस्ट्री इत्यादि.
ऐसे भी विश्वविद्यालय हैं जिन्हें कला कॉलेज के रूप में उल्लिखित किया जाता है जो कि बीएफए, बीडीइएस, एमएफए, एमडीईएस की शैक्षणिक उपाधियां तथा कई बार सहयोगी पीएचडी उपाधियां देने के लिए समर्थ हैं। उनमें से कुछ के नाम में, "विश्वविद्यालय" शब्द लगा है एंव अन्य में नहीं .
कई कनाडियन शहरों में सरकार संचालित माध्यमिक स्कूलों को "कॉलेजिएट" अथवा "कॉलेजिएट इंस्टीट्यूट" ) कहलाते हैं, जो कि "कॉलेज" शब्द का जटिल रूप है जो कि सामान्य उत्तर माध्यमिक संकेतार्थ बचाता है। इसका कारण यह है कि ये माध्यमिक स्कूल व्यावसायिक विषयों एवं सक्षमता स्तर के स्थान पर परंपरागत रूप से अकादमिक शिक्षा पर ध्यान केन्द्रित करते हैं . लेकिन फिर भी टोरेंटो में कुछ निजी माध्यमिक स्कूल अपने नामों में "कॉलेज" शब्द का प्रयोग चुनते हैं। देश में किसी और जगह कुछ माध्यमिक स्कूल, विशेष रूप से जो पृथक स्कूल प्रणाली में हैं, भी अपने नामों में "कॉलेज" अथवा "कॉलेजियेट" शब्द का प्रयोग कर सकते हैं।
प्राचीनतम पेशेवर संघों में से कुछ संघ ब्रिटिश अर्थ में अपने नाम में "कॉलेज" शब्द का प्रयोग करते हैं, जैसे कि, रॉयल कॉलेज ऑफ फिजिशियंस एंड सर्जन्स ऑफ कनाडा.
नए ऑनलाइन तथा दूरस्थ शिक्षा ब्रिटिश अर्थ में अपने नाम में "कॉलेज" का प्रयोग करते हैं, जैसे कि कनाडा कैपस्टोन कॉलेज.
आयरलैंड गणतंत्र में "कॉलेज" शब्द सामान्यतः तृतीयक शिक्षा के एक संस्थान तक सीमित है, परंतु इस क्षेत्र में यह शब्द अधिक जातिगत है। विश्वविद्यालय विद्यार्थी प्रायः कहते हैं कि वे कॉलेज जाते हैं, न कि विश्वविद्यालय, क्योंकि कॉलेज शब्द व्यापक समाज में अधिक लोकप्रिय है। संभवतः इसका कारण यह है कि 1989 तक किसी भी विश्वविद्यालय ने प्रत्यक्ष रूप से शिक्षण तथा शोध प्रदान नहीं किए। इसके स्थान पर, नेशनल यूनिवर्सिटी ऑफ आयरलैंड तथा डबलिन विश्वविद्यालय अथवा कम से कम कठोर कानूनी शब्दों के मामले में इसे विश्वविद्यालय के घटक कॉलेजों द्वारा प्रदान किया गया। ऐसे कई माध्यमिक शिक्षा संस्थान हैं जो "कॉलेज" शब्द का प्रयोग करते हैं। पूर्व में तकनीकी कॉलेज के रूप में पहचाने जाने वाले कई माध्यमिक स्कूलों को सामुदायिक कॉलेज के रूप में पुनः नामित किया गया। अमेरिकन सामुदायिक कॉलेज के विपरीत यह माध्यमिक संस्थान है।
राज्य का एकमात्र प्राचीन विश्वविद्यालय, डबलिन विश्वविद्यालय मूलतः अपने उद्भव तथा नजरिये में अभी तक वास्तव में अंग्रेजी है। एलिजाबेथ प्रथम के शासन के दौरान बनाया गया यह विश्वविद्यालय कैम्ब्रिज तथा ऑक्सफोर्ड विश्वविद्यालयों की तर्ज पर बना है। हालांकि, केवल एक ही घटक कॉलेज अभी तक स्थापित किया था, इसलिए ट्रिनटी कॉलेज, डबलिन की स्थिति आज विलक्षण है। एक समय, डबलिन प्रौद्योगिकी संस्थान की उपाधियां भी विश्वविद्यालय द्वारा प्रदान की जाती थीं। यद्यपि, उपाधियां प्रदान करने का अधिकार अब इस संस्थान के पास है तथा पूर्ण विश्वविद्यालय का दर्जा प्राप्त करने के लिए आवेदन करने पर विचार चल रहा है।
अधिक आधुनिक संस्थापनों में 1908 में स्थापित द नेशनल यूनिवर्सिटी ऑफ आयरलैंड, में वर्ष 1997 तक घटक तथा मान्यता प्राप्त कॉलेज शामिल रहे हैं। पूर्ववर्तियों को आज घटक विश्वविद्यालय उल्लिखित किया जाता है - संस्थान, जो आवश्यक रूप से अपने स्वयं के अधिकार से विश्वविद्यालय है। राष्ट्रीय विश्वविद्यालय अपना अस्तित्व वर्ष 1850 से पहले क्वीन्स यूनिवर्सिटी ऑफ आयरलैंड की स्थापना तथा 1854 में कैथोलिक यूनिवर्सिटी ऑफ आयरलैंड की स्थापना में खोज सकते हैं। 1880 से, उपाधि प्रदान करने की इन दो विश्वविद्यालयों की भूमिका रॉयल यूनिवर्सिटी ऑफ आयरलैंड ने ले ली, जो 1908 में राष्ट्रीय विश्वविद्यालय तथा क्वीन्स विश्वविद्यालय, बेलफास्ट की स्थापना तक उनके पास रही।
राज्य के दो नये विश्वविद्यालय, डबलिन सिटी विश्वविद्यालय तथा लिमरिक विश्वविद्यालय प्रारंभ में नेशनल इंस्टीट्यूट फॉर हायर एजूकेशन इंस्टीट्यूशन थे। इन संस्थानों ने अपने अस्तित्व काल से ही विश्वविद्यालय स्तर की शैक्षणिक उपाधियां एंव अनुसंधान प्रदान किये तथा इसको ध्यान में रखते हुए 1989 में इसे विश्वविद्यालय स्तर प्रदान किया गया। ये दो विश्वविद्यालय उनकी डिग्री प्रदान करने वाले संबद्ध कॉलेजों वाले विश्वविद्यालय की सामान्य प्रवृति का अनुसरण करते हैं।
राज्य में तृतीय स्तर का तकनीकी शिक्षण इंस्टीट्यूट ऑफ टेक्नोलॉजी में दिया जाता है जो कि 1970 से क्षेत्रीय तकनीकी कॉलेजों के रूप में स्थापित किए गए थे। इन संस्थानों को हायर एजूकेशन एंड ट्रेनिंग अवार्ड काउंसिल द्वारा अपने नाम से डिग्री और डिप्लोमा प्रदान करने के लिये प्राधिकृत किया गया है।
डीबीएस जैसे कई निजी कॉलेज अस्तित्व में है जो हेटाक द्वारा तथा कुछ मामलों में अन्य विश्वविद्यालय द्वारा विधिमान्य पूर्व स्नातक तथा स्नातकोत्तर पाठ्यक्रम प्रदान करते हैं।
अन्य प्रकार के कॉलेजों में नेशनल कॉलेज ऑफ आयरलैंड जैसे कॉलेजेस ऑफ एजूकेशन शामिल हैं। ये विशेषज्ञ संस्थान हैं, जो प्रायः विश्वविद्यालय से संबंधित होते हैं, जो शिक्षक के रूप में प्रशिक्षण पाने वाले व्यक्तियों को पूर्व स्नातक तथा स्नातकोत्तर शैक्षणिक उपाधियां प्रदान करते हैं।
हाँगकाँग में, "कॉलेज" शब्द के कई अर्थ हैं, जैसा कि ब्रिटिश के मामले में है। प्रथम मामले में यह माध्यमिक स्कूल को उल्लेखित करता है। यह तृतीयक संस्थानों द्वारा उनके नामों के भाग के रूप में अथवा विश्वविद्यालय के घटक भाग के रूप में भी उल्लेखित किया जाता है जैसे कि हाँगकाँग के कॉलेजिएट चाइनीज विश्वविद्यालय के कॉलेज; अथवा विश्वविद्यालय का निवास हॉल, जैसे कि सेन्ट जॉन्स कॉलेज, हाँगकाँग विश्वविद्यालय.
भारत में, "कॉलेज" शब्द सामान्यतया उन संस्थानों के लिये आरक्षित है जो 12वीं कक्षा के वर्ष में उपाधि प्रदान करते हैं तथा वे जो स्नातक उपाधि प्रदान करते हैं। सामान्यतया कॉलेज राज्य के विभिन्न भागों में स्थित होते है तथा सभी क्षेत्रीय विश्वविद्यालय से सम्बद्ध होते हैं। कॉलेज उस विश्वविद्यालय के अधीन कार्यक्रम प्रदान करते हैं। विश्वविद्यालय द्वारा अपने अधीन संबंध सभी कॉलेजों में एक साथ परीक्षाऐं आयोजित की जाती हैं। यहां पर ऐसे कई सैंकड़ा विश्वविद्यालय है तथा प्रत्येक विश्वविद्यालय के अधीन संबंधन कॉलेज हैं। भारत में मुख्यतः उच्च शिक्षा प्रदान करने के स्थल को महाविद्यालय कहते हैं। साधारण शब्दों में कक्षा 12 के उपरांत विद्यार्थी जहाँ पढने के लिए जाते हैं, उसे महाविद्यालय कहते हैं। महाविद्यालय उच्च शिक्षा के क्षेत्र में विश्वविद्यालय से संबद्ध होता है।
भारत में प्रथम उदार कला तथा विज्ञान कॉलेज सी एम एस कॉलेज, कोट्टायम केरला तथा प्रेसीडेन्सी कॉलेज, कोलकाटा था, जो आरंभ में हिन्दू कॉलेज के रूप में जाना जाता था। भारत में प्रथम वाणिज्य तथा कला कॉलेज साइडन हेम कॉलेज, मुम्बई था जो 1913 में स्थापित किया गया था। भारत में पश्चिमी पद्धति का प्रशिक्षण देने के लिए प्रथम मिशनरी संस्थान स्काटिश चर्च कॉलेज, कलकत्ता था। 1830). भारत में प्रथम आधुनिक विश्वविद्यालय कलकत्ता विश्वविद्यालय था . सामाजिक विज्ञान तथा प्राच्य भाषा अनुसंधान की प्रवृत्ति को बढ़ावा देने के लिए प्रथम शोध संस्थान था एशियाटिक सोसायटी . क्रिश्चियन धर्म शास्त्र तथा सार्वभौम पूछताछ के अध्ययन के लिए प्रथम कॉलेज था सीरामपुर कॉलेज .
भारतीय प्रौद्योगिकी संस्थान IITs), भारतीय सांख्यिकीय संस्थान, भारतीय प्रबंध संस्थान, भारतीय विज्ञान संस्थान तथा टाटा इंस्टीट्यूट ऑफ फन्डामेन्टल रिसर्च आदि भारत में स्वशासी संस्थानों के उदाहरण है जो अपनी स्वयं की उपाधियाँ प्रदान करते हैं।
न्यूजीलैन्ड में "कॉलेज" शब्द को 13 से 17 के मध्य की उम्र के लिये बने माध्यमिक स्कूल के लिये उल्लेखित किया जाता है। इसके विपरीत उसी प्रकार के अधिकत्तर पुराने "हाई स्कूल" होते है। एक-लिंगीय स्कूल के "कुछ स्थान पर लड़के/लड़कियों का हाई स्कूल" होने की अधिक संभावना है परन्तु सह-शिक्षा "हाई स्कूल" भी बड़ी संख्या में हैं। "हाई स्कूल" तथा "कॉलेज" में अन्तर आम तौर पर एक शब्दावली का होता है। यद्यपि कई निजी अथवा एकीकृत स्कूल 'फलां-फलां कॉलेज' कहलाते हैं। यहाँ पर शब्दावली में भौगोलिक अंतर प्रतीत होता है: 'कॉलेज' अक्सर 'नार्थ आयलैन्ड' में दिखते हैं जबकि 'हाई स्कूल' साउथ आयलैन्ड में अधिक आम हैं।
पूर्व न्यूजीलैन्ड विश्वविद्यालय के घटक कॉलेज स्वतंत्र विश्वविद्यालय बन गये हैं। न्यूजीलैन्ड विश्वविद्यालय से जुड़े कुछ हॉल्स ऑफ रेजीडेन्स "कॉलेज" नाम को बरकरार रखते हैं, विशेषतया ओटागो विश्वविद्यालय में . पूर्व में "टीचर ट्रेनिंग कॉलेज" के नाम से प्रचलित संस्थान अब "कॉलेज ऑफ एजूकेशन" कहलाते हैं।
केन्टरबरी विश्वविद्यालय जैसे कुछ विश्वविद्यालयों ने अपने विश्वविद्यालय को घटक प्रशासनिक 'कॉलेजों' में विभाजित कर लिया है - कॉलेज ऑफ आर्टस में कला, मानव शास्त्र तथा सामाजिक विज्ञान को पढ़ाने वाले विभाग तथा कॉलेज ऑफ साइंस में विज्ञान विभाग इत्यादि. जैसा कि उपरोक्त चर्चा की गई है, इसे मुख्यतः केम्ब्रिज मॉडल पर बनाया गया है।
यूनाइटेड किंगडम की ही तरह न्यूजीलैन्ड में कुछ पेशेवर निकाय अपने को 'कॉलेज' कहलाते है, उदाहरण के लिये, द रॉयल ऑस्ट्रेलिया कॉलेज ऑफ सर्जन्स, द आर.ए.सी. ऑफ सर्जन्स.
फिलीपीन्स में, 'कॉलेज' आम तौर पर उपाधियाँ प्रदान करने वाले शिक्षा संस्थान के रूप में उल्लेखित किये जाते हैं जिनके शैक्षणिक क्षेत्र उतने विविध नहीं होते जितने विश्वविद्यालय के होते हैं। जैसे कि सेन बेडा कॉलेज जो कानून में विशेषज्ञता प्रदान करता है तथा मापुआ प्रौद्योगिकी संस्थान जो यांत्रिकी में विशेषज्ञता प्रदान करता है, अथवा उन विश्वविद्यालय के अन्दर ही अवयव इकाइयाँ जो उपाधियाँ प्रदान नहीं करती बल्कि विशिष्ट क्षेत्र के निर्देश सुगम बनाती हैं, जैसे कि फिलीपीन्स विश्वविद्यालय के कई अन्य कॉलेजों में कॉलेज ऑफ साइन्स तथा कॉलेज ऑफ इंजीनियरिंग.
एक स्टेट कॉलेज के उसके नाम में "कॉलेज" शब्द भले ही न हो परंतु कई अवयव कॉलेज अथवा विभाग होंगे। इसलिये, वर्गीकरण के अनुसार यूलोजियो एमान्ग रोड्रिग्स इंस्टीट्यूट ऑफ साइंस एन्ड टेक्नोलॉजी एक राज्य कॉलेज है।
आमतौर पर, 'कॉलेज' शब्द को 'विश्वविद्यालय' शब्द के मध्य एक अनुक्रम सीमा के रूप में जाना जाता है तथा काफी संख्या में कॉलेज शैक्षणिक मानकों में सुधार के संकेत स्वरूप विश्वविद्यालय के रूप में मान्यता प्राप्त करने का प्रयास करते हैं, तथा प्रदान किये जाने वाले उपाधि कार्यक्रमों की विविधता में वृद्धि करते हैं। निजी कॉलेजों के लिये, यह उच्च शिक्षा आयोग तथा अधिकृत संगठनों के द्वारा सर्वेक्षण तथा मूल्यांकन के माध्यम से किया जा सकता है जैसा यूरिओस कॉलेज के मामले में था जो कि अब फ्रा.सेटरनिनो यूरिओस विश्वविद्यालय है। राज्य कॉलेजों के लिये, आमतौर पर यह कांग्रेस अथवा सीनेट के विधान द्वारा किया जाता है। आम प्रयोग में, "कॉलेज जा रहे है" का सीधा अर्थ है पूर्व स्नातक उपाधि के लिये स्कूल जाना, भले ही वह कॉलेज के रूप में मान्यता प्राप्त संस्थान हो अथवा विश्वविद्यालय.
सिंगापुर में "कॉलेज" शब्द साधारण तथा केवल 'जूनियर कॉलेज' कहलाने वाले विश्वविद्यालय-पूर्व शिक्षा संस्थानों के लिये प्रयोग किया जाता है, जो दो साल की अंतिम माध्यमिक शिक्षा प्रदान करते हों . 01 जनवरी 2005 से, "कॉलेजिएट सिस्टम" के लागू होने के बाद यह शब्द इंस्टीट्यूट ऑफ टेक्निकल एजूकेशन के तीन परिसरों को सन्दर्भित करता है जिसमें तीन संस्थान क्रमशः आय टी ई कॉलेज ईस्ट, आय टी ई कॉलेज सेन्ट्रल तथा आय टी ई कॉलेज वेस्ट कहलाते हैं।
"विश्वविद्यालय" शब्द स्थानीय उपाधियाँ प्रदान करने वाले उच्चतर शिक्षा संस्थानों के लिये प्रयोग किया जाता है। डिप्लोमा प्रदान करने वाले संस्थानों को पॉलीटेकनिक कहा जाता है जब कि अन्य संस्थानों को प्रायः "इंस्टीट्यूट्स" उल्लेखित किया जाता है, इत्यादि.
श्रीलंका में "कॉलेज" शब्द सामान्य रूप से माध्यमिक स्कूल को उल्लेखित करता है, जो आमतौर पर 05 वें दर्जे के ऊपर माना जाता है। सीमित संख्या में विशिष्ट माध्यमिक स्कूल जो कि उपनिवेश काल में इंग्लिश सार्वजनिक स्कूल मॉडल के आधार पर स्थापित किये गये थे तथा कई कैथोलिक स्कूल परम्परागत रूप से अपने नाम में कॉलेज लगाते हैं, बावजूद इसके कि उनके पास प्राथमिक स्कूल से आगे के स्तर की कक्षायें होती है। स्वतंत्रता के बाद के कई स्कूलों ने भी कॉलेज शब्द को अपनाया है।
ऐसे भी कई पेशेवर उच्चतर शिक्षा संस्थान है जो कि उपाधियाँ प्रदान किये बगैर उच्चतर शिक्षा प्रदान करते हैं, वे "कॉलेज" कहलाते हैं। इसमें श्रीलंका लॉ कॉलेज शामिल है।
न्यूजीलैंड की ही तरह दक्षिण अफ्रीका में "कॉलेज" शब्द से तात्पर्य माध्यमिक स्कूल है। लेकिन फिर भी, ज्यादातर माध्यमिक स्कूल "समप्लेस हाई " कहे जाते हैं। दक्षिण अफ्रीका में "कॉलेज" शब्द का प्रयोग सामान्यतः निजी स्कूलों के लिये होता है। ज्यादातर मामलों में हाई स्कूल अनन्य होता है एवं अंग्रेजी पब्लिक स्कूल मॉडल का अनुसरण करता है। अतएव, अफ्रीका में सात में से छह धनाढ्य हाई स्कूल अपने आप को "कॉलेज" कहते हैं तथा इस विवरण के योग्य हैं। इस श्रेणी का विशिष्ट उदाहरण सेंट जॉन्स कॉलेज है।
निजी हाई स्कूलों की अन्य श्रेणी भी "कॉलेज" शब्द का प्रयोग करती है। यद्यपि ये स्कूल अंग्रेजी पब्लिक स्कूल मॉडल का अनुसरण नहीं करते लेकिन चरित्र में ये अधिक अनौपचारिक हैं तथा परीक्षा आवश्यकताओं पर गहन ध्यान केन्द्रित करके बच्चे के अंकों में सुधार करने में विशेषज्ञता रखते हैं। अतएव इन "कॉलेज" को अक्सर "क्रैम-कॉलेज" भी कहते हैं।
यद्यपि, दक्षिण अफ्रीका में किसी भी विश्वविद्यालय में "कॉलेज" शब्द का शायद ही किसी भी रूप में प्रयोग हुआ है, कुछ गैर-विश्वविद्यालय तृतीयक संस्थान अपने आप को कॉलेज कहते हैं। इनमें अध्यापक प्रशिक्षण कॉलेजों, व्यापार कॉलेजों: वन्य जीवन प्रबंधन कॉलेजों का उल्लेख किया जा सकता है।
अंग्रेजी के अलावा कुछ भाषायें "कॉलेज" के समान शब्दों का इस्तेमाल करती हैं। हालांकि, अन्य भाषाओं में, गलतफहमी तब पैदा होती है जब किसी व्यक्ति द्वारा ब्रिटिश वार्तालाप का प्रयोग करते हुये अनुदित किये गये पाठ को कोई अमेरिकी पढ़ता है, या इसके विपरीत .
बेल्जियम में, कॉलेज शब्द का प्रयोग कैथोलिक माध्यमिक स्कूलों के लिये किया जाता है संबोधित किये जाते हैं). उच्च शिक्षा हेतु, दो तरह के संस्थान होते हैं - होगेस्कूल / हौट एकोले  तथा विश्वविद्यालय. बोलोग्ना प्रक्रिया के तहत उच्च शिक्षा के वर्तमान सुधार के साथ होगेस्कूलन/हौटस एकोलेस व्यावसायिक स्नातक उपाधियाँ या शैक्षणिक स्नातक उपाधियाँ एवं परास्नातक उपाधियाँ प्रदान करते हैं। विश्वविद्यालय, शैक्षणिक स्नातक उपाधियाँ, परास्नातक उपाधियाँ एवं शोध उपाधियाँ प्रदान करते हैं। उच्च शिक्षा प्रणाली के बारे में अधिक जानकारी उच्च शिक्षा रजिस्टरों में पायी जा सकती है।
चीन के लोकतन्त्र, जापान, दक्षिण कोरिया एवं अन्य पूर्वी एशियाई देशों में कॉलेजों एवं विश्वविद्यालयों को सामूहिक रूप से 大學 कहते हैं या सरल लेखन में 大学 जिसका प्रयोग कन्फ्यूशियस ने इसी नाम की अपनी प्रभावपूर्ण पुस्तक में लिया था। मूल शब्द एवं तत्पश्चात पुस्तक के शीर्षक प्रायः "द ग्रेट लर्निंग या महान अध्ययन "नाम से अनुवाद किया गया है। इस संबंध का आज उच्चारण देश विशेष या कभी-कभी क्षेत्र विशेष है - दक्सुए, दैगाकू  एवं देहाक  को सम्मिलित करते हुये. जापान में, दैगाकू को सामान्यतः सेंमन गाक्कोऊ, से अलग माना जाता है जो कि उत्तर माध्यमिक व्यावसायिक स्कूल से अधिक है। चीन लोकतन्त्र में, कॉलेज छात्रों का चयन वार्षिक राष्ट्रीय उच्च शिक्षा प्रवेश परीक्षा के माध्यम से होता है। 大學 का अर्थ स्पष्ट है लेकिन छोटे संस्थानों के मामले में 學院 शब्द का अक्सर प्रयोग होता है एवं अंग्रेजी में "कॉलेज" की ही तरह इसका तात्पर्य माध्यमिक या तृतीयक शिक्षा के संस्थान से है।
डेनमार्क में कॉलेजियम शब्द का मतलब शयनागार या डॉरमेटरी होता है। विश्वविद्यालय को यूनीवर्सिटेट कहा जाता है। उच्चतर शिक्षा के कुछ संस्थान अपने को होज्स्कोले कहते है जिसका शाब्दिक अर्थ "हाई स्कूल" होता है, जैसे कि हेंडलशोज्स्कोलन इ कोबेन्हावं .
फिनलैन्ड में, कॉलेज शब्द का कोई एकल पर्याय नहीं है। सामान्य विश्वविद्यालय य्लिओपिसटो ) कहलाते हैं। विशिष्ट क्षेत्र के अध्ययन के लिये विश्वविद्यालय कोर्केअकौलू होता है . स्वेडिश शब्द होग्स्कोला है। अनुवाद में वे, "विश्वविद्यालय", "स्कूल" अथवा "अकादमी" प्रयोग करते हैं। तृतीयक शिक्षा की अधिक व्यावहारिक उन्मुख शाखा की संस्था अम्मट्टीकोर्केअकौलू कहलाती है, स्वीडिश में य्र्केशोग्स्कोला कहलाती है। उसमें से कुछ अपने नाम का अनुवाद 'पॉलीटेक्निक' तथा कुछ 'यूनीवर्सिटी ऑफ एप्लाइड साइंस' करते हैं।
फ्रांस में, कॉलेज को सामान्यतया मिडिल स्कूल अथवा जूनियर हाई स्कूल उल्लेखित किया जाता है जो कि चार साल तक चलता है 1975 से शैक्षणिक कार्यक्रम राष्ट्रव्यापी रूप से एक समान है तथा सामान्य पृष्ठभूमि के साथ भविष्य के सभी नागरिकों के लिये आवश्यक शिक्षा पूर्ण करना अपेक्षित है। इसकी विषय सामग्री फ्रेन्च, गणित, इतिहास, भूमि विज्ञान, भौतिक शास्त्र, रसायन तथा प्रौद्योगिकी, जीवन तथा भूमि विज्ञान, माध्यमिक भाषा, क्रीड़ा, कला तथा संगीत आदि में भलीभांति संतुलित तथा मिश्रित है . समय सारिणी सभी श्रेणी की जनसंख्या के लिये सामान्य होती है। बाद में, लीस में छात्र स्वयं ही कोई उन्मुखीकरण पाठ्यक्रम चुनते हैं, जहाँ पर या तो वे विभिन्न प्रकार के बक्कलौरेअत  के लिये तैयारी करते हैं अथवा पेशेवर डिप्लोमा के लिये तैयारी करते हैं।
कॉलेज शब्द को अंग्रेजी तरीके से भी प्रयोग किया जा सकता है जैसे कि चुनावी कॉलेज अथवा कॉलेज डी फ्रांस शब्द में होता है। यद्यपि यह प्रयोग आम नहीं है।
जर्मनी तथा ऑस्ट्रिया में, होच्स्चुले अथवा यूनीवर्सिटैट तृतीयक शिक्षा के संस्थान है। कुछ पाठों में होच्स्चुले शब्द का कॉलेज अनुवाद किया गया है परंतु उसके स्थान पर विश्वविद्यालय शब्द का प्रयोग करना अधिक उचित अनुवाद है। प्रत्यक्ष अनुवाद भी गुमराह करता है : होच्स्चुले का शाब्दिक मतलब हाई स्कूल है। यह तीन प्रकारों में विभाजित है : यूनीवर्सिटैट /यूनीवर्सिटी, फछोच्स्चुले /यूनीवर्सिटी ऑफ एप्लाइड साइंसेस, बेरुफ्सकदेमिए /यूनीवर्सिटी ऑफ कोपरेटिव एडुकेशन . फछोच्स्चुले तथा बेरुफ्सकदेमिए संस्थान, शोध उपाधियाँ प्रदान करने का अधिकार नहीं रखते. इसलिये, अंग्रेजी पाठों में इन दो प्रकार के संस्थानों को, विशेषतया अमेरिका में, 'कॉलेज' कहा जाता है। परम्परागत रूप से, सभी तीन प्रकार के होच्स्चुले डिप्लोमा उपाधि प्रदान करते हैं। बोलोगना प्रक्रिया के कार्यान्वयन के साथ इन उपाधियों को स्नातक तथा स्नातकोत्तर उपाधियों द्वारा परिवर्तित किया गया है
जर्मनी में बहुत ही सीमित संख्या में उच्चतर शिक्षा संस्थान हैं जो अपने नामों में कॉलेज शब्द का प्रयोग करते हैं। ये हैं - यूरोपियन कॉलेज ऑफ लिबरल आर्ट, एकमात्र जर्मन लिबरल आर्ट कॉलेज; द बाल्टिक कॉलेज, मेक्लेनबर्ग-वोर्पोमेर्न राज्य का बहुत छोटा निजी होच्स्चुले, जब कि कोई सहकारी शिक्षा संस्थान सहकारी शिक्षा में विशेषज्ञता नहीं रखता है; तथा टौरो कॉलेज, बर्लिन, जर्मन राजधानी में यहूदी प्रायोजित अमेरिकन कॉलेज, जो कि न्यूयार्क में टौरो कॉलेज का उपग्रह परिसर है तथा अतिरिक्त रूप से इसने जर्मनी में दिसम्बर 2006 में राज्य अनुमोदित मान्यता प्राप्त की है, जो कि जर्मनी में यू एस क्षेत्रीय मान्यता के बराबर है। टौरो कॉलेज बर्लिन के स्नातकपूर्व छात्र दो उपाधियों के स्नातक हो सकते हैं, एक न्यूयार्क में उसकी अभिभावक संस्था द्वारा प्रदत्त, 'अमेरिकन बैचलर ऑफ साइंस' उपाधि तथा दूसरी, टौरो कॉलेज बर्लिन द्वारा स्वयं प्रदान की जाने वाली 'जर्मन बैचलर ऑफ साइंस' उपाधि.
जर्मन माध्यमिक शिक्षा प्रणाली प्रायः एक संस्थान में सम्पन्न् होती है जिसे जर्मन भाषा में ओबेर्स्चुले कहते हैं, जिसके हौप्त्स्चुले, रेअल्स्चुले, जिमनेजियम आदि विशिष्ट रूप हैं एवं कुछ राज्यों में बेरुफ्स्स्चुल में व्यावसायिक माध्यमिक शिक्षा के साथ गेसम्त्स्चुले भी है . फ्रंज़ोसिस्चेस जिमनेजियम, बर्लिन नामक जर्मन जिमनेजियम अपने नाम कॉलेज फ्रांसीस डी बर्लिन के तहत सुविख्यात है। कुछ राज्यों में वयस्क शिक्षा संस्थानों हेतु कोल्लेग शब्द का प्रयोग किया जाता है जहां बेरुफ्स्कुले के स्नातक एक अबिटुर के साथ स्नातक कर सकते हैं या जिमनेजियम से सफलतापूर्वक स्नातक द्वारा प्राप्त होगा). जर्मनी में ही, अमेरिका में कॉलेज के प्रथम दो वर्ष को जिमनेजियम में जर्मन ओबेर्स्तुफे  के समकक्ष माना जाता है। अबिटुर ) के साथ जिमनेजियम से स्नातक होने के पश्चात विद्यार्थी विश्वविद्यालय में प्रवेश का पात्र होता है एवं कई अमेरिकी कॉलेज इस शैक्षणिक योग्यता वाले छात्रों को वास्तव में उन्नत अवस्था प्रदान करते हैं। ग़्रदुइएर्तेन्कोल्लेग एक जर्मन स्नातक स्कूल है एवं स्तूदिएन्कोल्लेग ऐसे विदेशी छात्रों के लिए विशेष विश्वविद्यालय तैयारी स्कूल है जिनका विदेशी हाईस्कूल डिप्लोमा जर्मन अबिटुर के समकक्ष मान्यता प्राप्त नहीं हैं। ऑस्ट्रिया की राजधानी विएना में पोलीकॉलेज नामक स्कूल देश के भीतर प्राचीनतम लोक हाईस्कूल है।
यूनान में कॉलेज शब्द का प्रयोग मुख्यतः निजी माध्यमिक शिक्षा संस्थानों के लिये किया जाता है जबकि Πανεπιστήμιο शब्द का प्रयोग उच्च शिक्षा के सन्दर्भ में किया जाता है।
हंगरी में कोलेजियम शब्द से तात्पर्य शयनग्रह से है जो कि एक शैक्षणिक संस्थान से स्वतंत्र हो या नहीं हो सकता, इसका प्रयोग विश्वविद्यालय के स्वायत्त छात्र संगठन के लिये भी हो सकता है जो कि एक निश्चित विज्ञान, शीर्षक इत्यादि के उन्नत अध्ययन के लिये समर्पित हो, उदाहरण के लिये सामाजिक सिद्धांत हेतु कॉलेज
इंडोनेशिया में कलसे शब्द जेसुइट द्वारा संगठित स्कूल के लिये प्रयोग किया जाता है। जैसे कलसे केनिसिअस, जकार्ता.
इज़राइल में, स्नातक उपाधि प्रदान करने हेतु अभिप्रमाणित ऐसे तृतीयक संस्थान, जो विश्वविद्यालय नहीं हैं, को कॉलेज कहा जाता है, प्राथमिक विशेषता यह है कि केवल विश्वविद्यालय ही शोध उपाधि प्रदान कर सकते हैं-कॉलेज शिक्षण उन्मुख होते हैं जबकि विश्वविद्यालय अनुसंधान उन्मुख. बाईस से अधिक कॉलेज एवं इतनी ही संख्या में अध्यापक प्रशिक्षण कॉलेज हैं, जो केवल शिक्षा स्नातक उपाधि प्रदान कर सकते हैं, इज़राइल में कॉलेजों और विश्वविद्यालयों की पूर्ण सूची देखें.
रोम गणराज्य में, कॉलीजियम पुरुषों का एक स्वैच्छिक संघ हो सकता है जो एक बड़े चौराहे पर एक विशेष सराय में मिलें. क्रॉसरोड कॉलेज स्कूल न होकर सामजिक क्लब थे। वहां शराब के जाम के साथ शांतिपूर्ण रूप से व्यापारिक गठबंधनों से लेकर हत्या तक की योजना बनायी जा सकती थी। स्त्रोतः कोल्लीन मेक कुल्लौघ, "द फर्स्ट मेन इन रोम," 1990.
इटली में स्कूल के सन्दर्भ में कोलेजिओ शब्द से तात्पर्य एक विशेष स्कूल से है या मिलिट्री शिक्षा से संबंधित एक कोलेजिओ को सामान्यतः कोंवीटो कहा जाता है) जिनमें से ज्यादातर अपने छात्रों को आवास सुविधा भी प्रदान करते हैं।
मलेशिया में ज्यादातर निजी उच्च शैक्षणिक संस्थान कॉलेज या संस्थान शब्द प्रयोग करते हैं। उन्हें कॉलेज शब्द प्रयोग करने की अनुमति है बशर्ते वे उच्च् शिक्षा मंत्रालय में पंजीकृत हों. निजी उच्च शैक्षणिक संस्थान अधिनियम 1996 के तहत. मंत्रालय की अधिकृत वेबसाईट
नीदरलैंड में कॉलेज शब्द का प्रयोग माध्यमिक शिक्षा के संस्थानों के लिये किया जाता है। कॉलेज शब्द का प्रयोग विश्वविद्यालय में कक्षाओं या व्याख्यान के लिये भी किया जाता है। कॉलेज शब्द एक नगरपालिका के मेयर एवं नगरपाल, जोकि नगर पालिका सरकार बनाते हैं, के लिये भी प्रयोग किया जाता है।
नार्वे में विश्वविद्यालय कॉलेज शब्द का प्रयोग høgskole के अधिकृत अंग्रेजी अनुवाद के रूप में किया जाता है, यह शब्द तृतीयक शिक्षा प्रदान करने वाले स्वतंत्र शैक्षणिक संस्थानों के लिये प्रयोग किया जाता है। जर्मनी, स्वीडन एवं डेनमार्क की स्थिति के ही समान, नार्वेयन भाषा के शब्द høgskole का अनुवाद "हाई स्कूल" होता है।høgskole या विश्वविद्यालय में अध्ययन के पूर्व, आपको videregående skole, से स्नातक होना अनिवार्य है। इसका मतलब है कि सामान्य høgskole विश्वविद्यालय छात्र की आयु 19 वर्ष या उससे अधिक है।
पुर्तगाल में कॉलेज शब्द का प्रयोग मुख्यतः निजी प्राथमिक शिक्षा संस्थानों के लिये, जबकि Universidade, Faculdade, Instituto Superior, Instituto Politécnico या Escola Superior शब्दों का प्रयोग सामान्यतः अन्य कई प्रकारों के उच्च शिक्षा संस्थानों हेतु किया जाता है।
रोमानिया में, हाईस्कूल के बाद अगले चरण के रूप में कॉलेज होता है। विषय के अनुसार कॉलेज सामान्यतः दो या तीन वर्ष या विश्वविद्यालय 2, 3 या 4 वर्ष की अवधि का हो सकता है। लेकिन पिछले 20 वर्षो में कई उच्च् हाईस्कूलों का युद्ध-मध्य सूत्र पर कोलेगिउल नेशनल निवास नाम से पुनः नामकरण किया गया है।
रूस में, नौवीं कक्षा उत्तीर्ण करने के पश्चात् छात्र या तो हाई स्कूल जारी रखना तथा बाद में विश्वविद्यालय जाना अथवा "कॉलेज" में जाना चुन सकते हैं। कॉलेज हाई स्कूल तथा तकनीकी शिक्षा प्रदान करते हैं। कॉलेज से स्नातक होने के पश्चात् छात्र अपना शिक्षण विश्वविद्यालय में जारी रख सकते हैं।
स्पेन तथा लैटिन अमेरिका के स्पेनिश बोलने वाले देशों में शब्द कॉलेजियों  या तो प्राथमिक तथा माध्यमिक शिक्षा संस्थानों को उल्लिखित करता है अथवा कुछ समरूप समूहों को उल्लिखित करता है जो सहकर्मी होने के नाते अपने आप को कॉलेजियों कहते हैं। उदाहरण के लिये, पेरू में लीमा के वकीलों अथवा पेरू के जीव विज्ञानियों के समूह वाले पेशेवर संगठनों को "Colegio de Abogados de Lima" और Colegio de Biólogos del Perú; कहते हैं; कोलंबिया में, पेशेवर निकाय का एक उदाहरण "Colegio Colombiano de Archivistas - CCA", है जिसे अंग्रेजी में कोलंबियन कॉलेज ऑफ़ आर्किविस्ट्स - सी सी ए कहते हैं। पोर्टो रीको एक अपवाद है। द्वीप पर "कॉलेजियों" शब्द आम तौर पर प्रारंभिक से माध्यमिक निजी स्कूलों को उल्लिखित करता है, जबकि एस्कुएला शब्द प्रारंभिक से माध्यमिक सार्वजनिक स्कूलों को उल्लिखित करता है। परम्परागत कारणों से पोर्टो रीको विश्वविद्यालय की एक इकाई ई-आई कॉलेजियों कहलाती है। पोर्टो रीको विश्वविद्यालय की स्थापना अमेरिकन शासन के दौरान हुई थी। इसलिये, इस इकाई के स्नातक पीएचडी स्तर पर भी कोलेगिओलेस होते हैं।
स्वीडन में "यूनिवर्सिटी कॉलेज" शब्द högskola के अधिकृत अंग्रेजी अनुवाद के रूप में प्रयोग किया जाता है। यह शब्द तीन वर्षीय शिक्षा प्रदान करने वाले स्वतंत्र शैक्षणिक संस्थानों के लिये प्रयोग किया जाता है है, न कि चार वर्षीय शिक्षा प्रदान करने वाले संस्थानों के लिये। स्वीडिश शब्द högskola वास्तव में चार वर्षीय शिक्षा प्रदान करने वाले तथा अनुसंधान करने वाले ऐसे संस्थानों के लिये प्रयोग किया जाता है जो विश्वविद्यालय कॉलेजों के स्थान पर विशेषज्ञ विश्वविद्यालय के रूप में कार्य करते हैं।hogskola अथवा विश्वविद्यालय में पढ़ने के पूर्व 10 से 12वीं कक्षा होने के कारण जिमनाजियम को उत्तीर्ण करना होता है। इसका मतलब है कि सामान्य högskola/विश्वविद्यालय छात्र 18 वर्ष या इससे अधिक आयु के हैं।
स्वीडिश विश्वविद्यालय के उदाहरण स्वीडन की विश्वविद्यालय सूची में उपलब्ध हैं।
स्विटजरलैंड के फ्रेंच बोलने वाले भागों की कुछ छावनियों में तथा स्विस-जर्मन बोलने वाले भाग की सीमा पर भी फ्रेंच शब्द कॉलेज  प्राथमिक स्कूल अथवा जूनियर हाईस्कूल के लिये तथा कभी-कभी जिमनाजियम, जो मातुरा हेतु पात्र बनाता है, के लिये प्रयोग किया जाता है। यह भौतिक इमारत के नाम के रूप में प्रयोग किया जाता है जहाँ पर अनिवार्य शिक्षा प्रदान की जाती है .
तुर्की में, "कॉलेज" शब्द निजी हाईस्कूलों को उल्लिखित करता है। यह नाम मूलरूप से रॉबर्ट कॉलेज से लिया गया है जो संयुक्त राष्ट्र के बाहर स्थापित होने वाला प्रथम अमेरिकन शैक्षणिक संस्थान था। 1863 में कॉलेज के रूप में स्थापित होने के बाद भी स्कूल में कुछ वर्षों तक प्राथमिक तथा माध्यमिक अनुभाग थे। 1971 से, रॉबर्ट कॉलेज का संचालन निजी हाई स्कूल के रूप में हो रहा है; यद्यपि kolej शब्द को निजी हाई स्कूलों द्वारा व्यापक रूप से प्रयोग किया जाता है जो कि तुर्की में रॉबर्ट कॉलेज जैसे विदेशी स्कूलों की नकल में पिछले कुछ दशकों में फले फूले हैं। टर्किश शिक्षा प्रणाली के अनुसार निजी हाईस्कूलों के लिए अधिकृत नाम का प्रत्यक्ष अनुवाद özel lise है न कि kolej .
वियतनाम में "कॉलेज" शब्द का प्रयोग करने के लिए दो प्रकार हैं।
सामान्यतः वियतनामी लोग कॉलेज को "cao đẳng" कहते हैं। "cao đẳng" वियतनाम में उच्चतर शिक्षा संस्थान हैं। पाठ्यक्रम "đại học" से 01 वर्ष कम 03 वर्ष के होते हैं, . कॉलेज से स्नातक होने के बाद, छात्रों को उपाधि प्रदान की जाती है। यह उपाधि विश्वविद्यालय की उपाधि से कम आंकी जाती है। यदि आवश्यक हुआ, तो कॉलेज प्रदत्त उपाधि वाले छात्र विश्वविद्यालय में स्थानांतरित कर सकते हैं तथा उपयुक्त विश्वविद्यालय में अपना पाठ्यक्रम पूरा करने के लिए एक या अधिक वर्ष के लिए अध्ययन कर सकते हैं। वियतनाम के छात्र कॉलेज के स्थान पर विश्वविद्यालय जाना पसंद करते हैं। कॉलेजों की अपेक्षा विश्वविद्यालय की प्रतिष्ठा तथा लोकप्रियता अधिक है।
द्वितीय प्रयोग सामान्य नहीं हैं। संयुक्त राष्ट्र अमेरिका की तरह "कॉलेज" शब्द विश्वविद्यालय के एक स्कूल को व्यक्त करता है। वियतनाम राष्ट्रीय विश्वविद्यालय, हनोई के अपने प्रभागों में 05 कॉलेज हैं।